                                                      ΔΕΛΤΙΟ ΤΥΠΟΥ
Η Διεύθυνση Αγροτικής Οικονομίας της Περιφέρειας Πελοποννήσου καλεί όλους τους ενδιαφερομένους  να υποβάλλουν αιτήσεις στήριξης στις Παρεμβάσεις Π3-73-2.1 «Σχέδια Βελτίωσης Γεωργικών Εκμεταλλεύσεων που συμβάλλουν στην Ανταγωνιστικότητα», Π3-73-2.2 «Επενδύσεις στις γεωργικές εκμεταλλεύσεις που συμβάλλουν στην εξοικονόμηση ύδατος» και Π3-73-2.6 «Επενδύσεις κυκλικής οικονομίας και ενεργειακές επενδύσεις στις γεωργικές εκμεταλλεύσεις» του Στρατηγικού Σχεδίου Κοινής Αγροτικής Πολιτικής (ΣΣ ΚΑΠ) της Ελλάδας 2023 – 2027.
Οι στόχοι των παρεμβάσεων συνοψίζονται ως εξής:
· Παρέμβαση Π3-73-2.1: Οικονομική βιωσιμότητα και ανταγωνιστικότητα. Ενισχύει το εισόδημα των γεωργών, τη μακροπρόθεσμη επισιτιστική ασφάλεια, τον προσανατολισμό στην αγορά και την ανταγωνιστικότητα των εκμεταλλεύσεων.
· Παρέμβαση Π3-73-2.2: Φυσικοί πόροι και κυκλική βιοοικονομία. Προωθεί τη βιώσιμη ανάπτυξη, την αποτελεσματική διαχείριση του νερού, την απασχόληση και τις επενδύσεις στην κυκλική βιοοικονομία.
· Παρέμβαση Π3-73-2.6: Κλίμα, ενέργεια και κυκλική οικονομία. Εστιάζει στην προσαρμογή στην κλιματική αλλαγή (μείωση εκπομπών, δέσμευση CO₂), στη βιώσιμη ενέργεια, στην προστασία των φυσικών πόρων και στην κυκλική οικονομία, ενισχύοντας παράλληλα την ανταγωνιστικότητα.
Για την επίτευξη όλων των παραπάνω, παρέχεται οικονομική στήριξη για την πραγματοποίηση συγκεκριμένων επενδύσεων (βάσει του άρθρου 9)
Οι επενδύσεις συνοπτικά για κάθε παρέμβαση είναι :
· Π3-73-2.1 «Σχέδια Βελτίωσης Γεωργικών Εκμεταλλεύσεων που συμβάλλουν στην Ανταγωνιστικότητα». Περιλαμβάνει την ίδρυση, ανέγερση, επέκταση ή εκσυγχρονισμό γεωργικών κτιρίων και κατασκευών (π.χ. στάβλοι, αποθήκες, θερμοκήπια), την αγορά και εγκατάσταση καινούργιου μηχανολογικού και λοιπού εξοπλισμού (τρακτέρ, παρελκόμενα μηχανήματα), την περίφραξη και διαμόρφωση αγροτεμαχίων, την αγορά και εγκατάσταση πολυετών φυτειών, την αγορά ειδικών οχημάτων (π.χ. ανθοκομικά/μελισσοκομικά), καθώς και την αγορά γης .
· Π3-73-2.2 «Επενδύσεις στις γεωργικές εκμεταλλεύσεις που συμβάλλουν στην εξοικονόμηση ύδατος». Αφορά δαπάνες για την αγορά και εγκατάσταση καινούργιου μηχανολογικού και λοιπού εξοπλισμού με στόχο την εξοικονόμηση νερού, όπως εκσυγχρονισμό συστημάτων άρδευσης (στάγδην άρδευση, τεχνητή βροχή), κατασκευή/βελτίωση ιδιωτικών ταμιευτήρων και λιμνοδεξαμενών, καθώς και εγκατάσταση συστημάτων υδρομέτρησης και αυτοματισμών άρδευσης.
· Π3-73-2.6 «Επενδύσεις κυκλικής οικονομίας και ενεργειακές επενδύσεις στις γεωργικές εκμεταλλεύσεις». Περιλαμβάνει επενδύσεις σε μηχανολογικό εξοπλισμό και εγκαταστάσεις παραγωγής ενέργειας από ΑΠΕ (όπως φωτοβολταϊκά συστήματα, γεωθερμία) για την κάλυψη των αναγκών της εκμετάλλευσης, εξοπλισμό εξοικονόμησης ενέργειας, καθώς και κτιριακές εγκαταστάσεις και μηχανήματα για την ανάκτηση, επεξεργασία και επαναχρησιμοποίηση γεωργοκτηνοτροφικών αποβλήτων και παραπροϊόντων στην πηγή.
Η συνολική Δημόσια Δαπάνη της πρόσκλησης ανέρχεται σε 263.539.000 ευρώ, συγχρηματοδοτούμενη από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ). Από το ποσό αυτό, στην Περιφέρεια Πελοποννήσου κατανέμονται 24.113.818,50 ευρώ, πόροι που αναμένεται να ενισχύσουν σημαντικά τον εκσυγχρονισμό και την ανταγωνιστικότητα των τοπικών γεωργικών εκμεταλλεύσεων.
Δικαίωμα υποβολής αίτησης έχουν Φυσικά πρόσωπα (επαγγελματίες αγρότες, δικαιούχοι της παρέμβασης Νέων Γεωργών Π3-75.1), νομικά πρόσωπα και συλλογικά σχήματα αγροτών, σύμφωνα με τους όρους και τις προϋποθέσεις της Πρόσκλησης.
Η ένταση στήριξης διαμορφώνεται από 50% έως 70% ανάλογα με το είδος της επένδυσης (ενδεικτικά: 70% για επενδύσεις εξοικονόμησης ενέργειας, ΑΠΕ και εξοικονόμησης νερού), την ηλικία/εκπαίδευση του γεωργού και την περιοχή της εκμετάλλευσης.
Η ηλεκτρονική υποβολή αιτήσεων στήριξης πραγματοποιείται αποκλειστικά ηλεκτρονικά μέσω του Ολοκληρωμένου Πληροφοριακού Συστήματος Κρατικών Ενισχύσεων (ΟΠΣΚΕ) στην ηλεκτρονική διεύθυνση www.opske.gr, από 6 Οκτωβρίου 2026 έως και 20 Ιανουαρίου 2027, ώρα 13:00. Υποβάλλεται μία αίτηση ανά ΑΦΜ.
Το πλήρες κείμενο της Πρόσκλησης (ΑΔΑ: ΡΘΗΟ4653ΠΓ-ΧΙ7) είναι αναρτημένο στη Διαύγεια και διατίθεται επίσης από τις ιστοσελίδες του Υπουργείου Αγροτικής Ανάπτυξης & Τροφίμων (www.minagric.gr, www.agrotikianaptixi.gr) και της Περιφέρειας Πελοποννήσου www.ppel.gov
https://www.ppel.gov.gr/prosklisi-ekdilosis-endiaferontos-gia-tin-ipovoli-protaseon-entaxis-stis-paremvasis-p3-73-2-1-schedia-veltiosis-georgikon-ekmetallefseon-pou-simvalloun-stin-antagonistikotita-p3-73-2-2/



